Με τον δεύτερο λόγο αναιρέσεως, ο αναιρεσείων υποστηρίζει ότι η αιτιολογία της αναιρεσιβαλλόμενης απόφασης όσον αφορά τον 
διακριτικό χαρακτήρα του λεκτικού στοιχείου «Buller jan», το οποίο προστέθηκε στο επίμαχο σήμα κατά τη χρήση, είναι αντιφατική 
και ανεπαρκής. Με την αναιρεσιβαλλόμενη απόφαση, το Γενικό Δικαστήριο ουδόλως εξηγεί τι βαθμού διακριτικό χαρακτήρα 
απέδωσε στο προστεθέν λεκτικό στοιχείο. Χωρίς διαπίστωση σχετική με τον βαθμό του διακριτικού χαρακτήρα του προστεθέντος 
στοιχείου, δεν είναι δυνατόν να εκτιμηθεί αν το στοιχείο αυτό ασκεί επιρροή στον διακριτικό χαρακτήρα του επίμαχου σήματος. 
Επιπλέον, η αναιρεσιβαλλόμενη απόφαση είναι αντιφατική ως προς το σημείο αυτό. Ειδικότερα, το Γενικό Δικαστήριο, αφενός, 
έκρινε ότι το λεκτικό στοιχείο μπορεί να διευκολύνει τον προσδιορισμό της εμπορικής προέλευσης των προϊόντων, ενώ, αφετέρου, 
διευκρίνισε ότι το στοιχείο αυτό δεν ασκεί επιρροή στον διακριτικό χαρακτήρα του επίμαχου τρισδιάστατου σήματος. Ωστόσο, η 
διευκόλυνση του προσδιορισμού της εμπορικής προέλευσης και η απουσία επιρροής στον διακριτικό χαρακτήρα είναι αμοιβαίως 
αποκλειόμενες.
Με τον τρίτο λόγο αναιρέσεως, ο αναιρεσείων υποστηρίζει ότι εφαρμόστηκε εσφαλμένο νομικό κριτήριο κατά τον προσδιορισμό 
του διακριτικού χαρακτήρα του επίμαχου τρισδιάστατου σήματος. Προκειμένου να προσδιοριστεί ο βαθμός του διακριτικού 
χαρακτήρα τρισδιάστατου σήματος, πρέπει να συγκριθεί το προστατευόμενο σχήμα με τα σχήματα που είναι διαθέσιμα στην αγορά. 
Ωστόσο, το Γενικό Δικαστήριο δεν στήριξε την αιτιολογία του στα διαθέσιμα σχήματα, αλλά στη «μορφή καμίνου εν γένει». Τέτοια 
μέση μορφή καμίνου, όμως, δεν υφίσταται. 
Αίτηση προδικαστικής αποφάσεως την οποία υπέβαλε το Amtsger icht Hamburg (Γερμανία) στις 
19 Δεκεμβρίου 2017 — Anke Har tog κατά British Airways plc
(Υπόθεση C-711/17)
(2018/C 134/18)
Γλώσσα διαδικασίας: η γερμανική
Αιτούν δικαστήριο
Amtsgericht Hamburg
Διάδικοι στην υπόθεση της κύριας δίκης
Ενάγουσα: Ank e Hartog
Εναγομένη: British Airways plc
Προδικαστικό ερώτημα
Πρέπει η προϋπόθεση εφαρμογής του κανονισμού (ΕΚ) 261/2004 του Ευρωπαϊκού Κοινοβουλίου και του Συμβουλίου, της 
11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής 
βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση 
του κανονισμού (ΕΟΚ) αριθ. 295/91 (1), την οποία προβλέπει το άρθρο 3, παράγραφος 2, στοιχείο α', του εν λόγω κανονισμού, να 
ερμηνεύεται υπό την έννοια ότι επιβάτης που έχει επιβεβαιωμένη κράτηση «παρουσιάζεται στον έλεγχο εισιτηρίων», όταν δεν 
δηλώνεται συγκεκριμένη ώρα για τον σκοπό αυτόν, εφόσον εμφανίζεται το αργότερο 45 λεπτά πριν από τη γνωστοποιημένη ώρα 
αναχωρήσεως στη σειρά αναμονής της θυρίδας που έχει ορίσει ο αερομεταφορέας για τον σχετικό έλεγχο εισιτηρίων; 
(1) ΕΕ L 46, σ. 1.
Αίτηση προδικαστικής αποφάσεως την οποία υπέβαλε το Wojew ódzki Sąd Administracyjny w Kielcach 
(Πολωνία) στις 29 Δεκεμβρίου 2017 — ECO- WIND Constr uction S.A . κατά Samorządo wemu 
Kolegium Odw oławczemu w Kielcach
(Υπόθεση C-727/17)
(2018/C 134/19)
Γλώσσα διαδικασίας: η πολωνική
Αιτούν δικαστήριο
Wojewódzki Sąd Admini stracyjny w KielcachC 134/14 EL Επίσημη Εφημερίδα της Ευρωπαϊκής Ένωσης 16.4.2018
Διάδικοι στην υπόθεση της κύριας δίκης
Προσφεύγουσα: ECO- WIND Constr uction S.A.
Όργανο της Δημόσιας Διοίκησης: Samorządowe Kolegium Odw oław cze w Kielcach
Προδικαστικά ερωτήματα
1)Έχει η διάταξη του άρθρου 1, παράγραφος 1, στοιχείο στ', της οδηγίας (ΕΕ) 2015/1535 του Ευρωπαϊκού Κοινοβουλίου και 
του Συμβουλίου, της 9ης Σεπτεμβρίου 2015, για την καθιέρωση μιας διαδικασίας πληροφόρησης στον τομέα των τεχνικών 
προδιαγραφών και των κανόνων σχετικά με τις υπηρεσίες της κοινωνίας των πληροφοριών (1), την έννοια ότι στους «τεχνικούς 
κανόνες» των οποίων τα σχέδια πρέπει να γνωστοποιούνται στην Επιτροπή σύμφωνα με το άρθρο 5, παράγραφος 1, της 
προαναφερθείσας οδηγίας, εμπίπτουν και νομοθετικές διατάξεις οι οποίες εισάγουν περιορισμούς ως προς τη χωροθέτηση των 
αιολικών πάρκων, μέσω καθορισμού ελάχιστης επιτρεπόμενης απόστασης των πάρκων αυτών από κατοικίες ή κτίρια μικτής 
λειτουργίας –περιλαμβανόμενης και της οικιστικής–, η οποία πρέπει να είναι ίση ή μεγαλύτερη από το δεκαπλάσιο του ύψους 
των ανεμογεννητριών, μετρούμενου από την επιφάνεια του εδάφους μέχρι το υψηλότερο σημείο της κατασκευής, 
συνυπολογιζομένων και των τεχνικών στοιχείων, ιδίως ενός ρότορα με λεπίδες;
2)Έχει η διάταξη του άρθρου 15, παράγραφος 2, στοιχείο α', της οδηγίας 2006/123/ΕΚ του Ευρωπαϊκού Κοινοβουλίου και του 
Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά (2), την έννοια ότι στις διατάξεις οι 
οποίες εξαρτούν την πρόσβαση σε δραστηριότητα παροχής υπηρεσιών ή την άσκησή της από εδαφικούς περιορισμούς, ιδίως 
υπό τη μορφή ορίων καθοριζόμενων βάσει ελάχιστης γεωγραφικής απόστασης μεταξύ παρόχων υπηρεσιών, και τις οποίες 
κοινοποιούν τα κράτη μέλη στην Επιτροπή σύμφωνα με το άρθρο 15, παράγραφος 7, της ανωτέρω οδηγίας, εμπίπτουν και 
νομοθετικές διατάξεις οι οποίες εισάγουν περιορισμούς ως προς τη χωροθέτηση των αιολικών πάρκων, μέσω καθορισμού 
ελάχιστης επιτρεπόμενης απόστασης των πάρκων αυτών από κατοικίες ή κτίρια μικτής λειτουργίας –περιλαμβανόμενης και της 
οικιστικής–, η οποία πρέπει να είναι ίση ή μεγαλύτερη από το δεκαπλάσιο του ύψους των ανεμογεννητριών, μετρούμενου από 
την επιφάνεια του εδάφους μέχρι το υψηλότερο σημείο της κατασκευής, συνυπολογιζομένων και των τεχνικών στοιχείων, ιδίως 
ενός ρότορα με λεπίδες;
3)Έχουν οι διατάξεις του άρθρου 3, παράγραφος 1, πρώτη περίοδος, και του άρθρου 13, παράγραφος 1, πρώτο εδάφιο, της 
οδηγίας 2009/28/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την προώθηση 
της χρήσης ενέργειας από ανανεώσιμες πηγές και την τροποποίηση και τη συνακόλουθη κατάργηση των οδηγιών 2001/77/ΕΚ 
και 2003/30/ΕΚ (3) την έννοια ότι αντιτίθενται σε ρύθμιση κράτους μέλους η οποία θεσπίζει περιορισμούς ως προς τη 
χωροθέτηση των αιολικών πάρκων, μέσω καθορισμού ελάχιστης επιτρεπόμενης απόστασης των πάρκων αυτών από κατοικίες ή 
κτίρια μικτής λειτουργίας –περιλαμβανόμενης και της οικιστικής–, η οποία πρέπει να είναι ίση ή μεγαλύτερη από το δεκαπλάσιο 
του ύψους των ανεμογεννητριών, μετρούμενου από την επιφάνεια του εδάφους μέχρι το υψηλότερο σημείο της κατασκευής, 
συνυπολογιζομένων και των τεχνικών στοιχείων, ιδίως ενός ρότορα με λεπίδες;
(1) ΕΕ 2015, L 241, σ. 1.
(2) ΕΕ 2006, L 376, σ. 36.
(3) ΕΕ 2009, L 140, σ. 16.
Αίτηση προδικαστικής αποφάσεως την οποία υπέβαλε το Oberlandesger icht Karlsr uhe (Γερμανία) στις 
4 Ιανουαρίου 2018 — Ποινική διαδικασία κατά Detlef Meyn
(Υπόθεση C-9/18)
(2018/C 134/20)
Γλώσσα διαδικασίας: η γερμανική
Αιτούν δικαστήριο
Oberlandesge richt Karlsr uhe
Διάδικοι στην υπόθεση της κύριας δίκης
Κατηγορούμενος: Detlef Meyn16.4.2018 EL Επίσημη Εφημερίδα της Ευρωπαϊκής Ένωσης C 134/15